**KRITERIJI OCJENJIVANJA UČENIKA IZ FIZIKE**

|  |  |  |  |
| --- | --- | --- | --- |
|  | **USVOJENOST PROGRAMSKIH SADRŽAJA** | **PRAKTIČNI RADOVI** | **PRIMJENA ZNANJA I VJEŠTINA** |
| odličan (5) | * učenik/ca potpuno samostalno interpretira fizikalne pojave i zakone, obrazlaže uzročno – posljedične veze, te primjenjuje stečeno znanje u novim složenijim situacijama | * učenik/ca osim izvođenja i objašnjavanja pokusa, samostalno predlaže pokuse kojima se mogu objasniti neke fizikalne pojave * samoinicijativno izrađuje praktičan rad ili obrađuje proširene sadržaje vezane uz obavezne nastavne sadržaje * samostalno rješava i najteže zadatke * aktivno se uključuje u rad davanjem ideja i postavljanjem pitanja * pomaže drugima | * učenik/ca samostalno i točno rješava problemske situacije iz svakodnevnog života * uspješno uočava i izvršava korelaciju sa srodnim nastavnim gradivom * služi se dodatnim izvorima znanja i informacijama iz različitih medija |
| vrlo dobar (4) | * učenik/ca razumije fizikalne pojave i zakone, obrazlaže uzročno – posljedične veze uz povremenu pomoć nastavnika | * učenik/ca izvodi pokuse, pravilno se služi priborom, analizira i u potpunosti objašnjava rezultate pokusa * u radu je koncentriran/a i marljiv/a * samostalno rješava većinu zadataka * pomaže drugima | * učenik/ca uz pomoć nastavnika rješava nove problemske situacije iz svakodnevnog života * navodi vlastite primjere * samostalno rješava i složenije zadatke |
| dobar (3) | * učenik/ca reproducira sve fizikalne pojmove, zakone i fizikalne jedinice * gradivo ne zna primijeniti niti obrazložiti | * učenik/ca sudjeluje u izvođenju pokusa, pravilno se služi priborom, opisuje i djelomično objašnjava rezultate pokusa * marljivo radi na satu, trudi se samostalno rješavati zadatke * ako ne razumije, traži pomoć | * učenik/ca samostalno rješava poznate probleme * samostalno rješava jednostavne zadatke |
| dovoljan (2) | * učenik/ca poznaje osnovne fizikalne pojmove, zakone i fizikalne jedinice * učenik odgovara po sjećanju bez dubljeg razumijevanja nastavnih sadržaja | * učenik/ca promatra izvođenje pokusa, opisuje rezultate izvedenih pokusa bez objašnjavanja * radi samo na poticaj i zahtjev učitelja * traži pomoć ako ne razumije gradivo | * učenik/ca rješava najjednostavnije zadatke * uz manju pomoć daje ispravne odgovore |
| nedovoljan (1) | * učenik/ca nije usvojio/la temeljne fizikalne koncepte * ne prepoznaje osnovne fizikalne pojmove, zakone i mjerne jedinice * griješi, a ni uz pomoć učiteljice ne dolazi do ispravnog odgovora | * ne rješava ni najjednostavnije zadatke * ne ispunjava radnu bilježnicu * ometa nastavu, ne prati događanja na satu * bilješke i didaktički materijali nepotpuni i neuredni * ne pokazuje interes za napredak i na satu je nepažljiv/a, ometa nastavu, ne sudjeluje u radu | * učenik/ca nije primijenio/la znanje na odgovarajući način jer nije shvatio/la smisao postavljenog problema * izrazito teško usvaja gradivo, ne pokazuje interes za napredak i na satu je nepažljiv/a |